 **บันทึกข้อความ**

**ส่วนราชการ** คณะเทคโนโลยีการเกษตรและอาหาร มหาวิทยาลัยราชภัฏพิบูลสงคราม

**ที่** คทก ...../๒๕๕๘ **วันที่**  ๑๔ กันยายน ๒๕๕๘

**เรื่อง** ขอความอนุเคราะห์พิจารณาปรับระดับตำแหน่ง

เรียน อธิการบดีมหาวิทยาลัยราชภัฏพิบูลสงคราม

ด้วยข้าพเจ้านายณัฐพงษ์ พรดอนก่อ ได้รับการบรรจุเข้าเป็นข้าราชการลูกจ้างประจำตามคำสั่ง ที่ ๖๔๘/๒๕๓๑ ตำแหน่งพนักงานห้องปฏิบัติการ วิทยาลัยครูพิบูลสงคราม ตำแหน่งเลขที่ ๒๐๐๙ ตั้งแต่วันที่ ๒๐ กรกฎาคม ๒๕๓๑ เป็นต้นมา ต่อมาปี พ.ศ. ๒๕๔๘ ได้ปรับเปลี่ยนเป็นตำแหน่งพนักงานผลิตทดลอง และปี พ.ศ. ๒๕๕๕ ได้ปรับเปลี่ยนเป็นตำแหน่งพนักงานการเกษตร ตามหนังสือที่๕๑๗/๒๕๕๕ ลงวันที่ ๑ มิถุนายน ๒๕๕๕ ตามลำดับจนถึงปัจจุบัน ข้าพเจ้าจึงใคร่ขอความอนุเคราะห์พิจารณาการปรับระดับตำแหน่งเพื่อเป็นการพัฒนาความก้าวหน้าการชำนาญงานตามสายงานที่อันควรและเหมาะสมดังนี้

๑. ปัจจุบันข้าพเจ้าปฏิบัติงานในสายงานสนับสนุนพนักงานการเกษตร ระดับ ๓ อัตราเงินเดือน ๒๘,๐๓๐ บาท ขั้นต่ำสุดที่ ๑๗,๕๐๐ บาท ขั้นสูงสุดที่ ๓๔,๑๑๐ บาท

๒. เพื่อเป็นความเจริญก้าวหน้าในสายงานข้าพเจ้าได้ลาศึกษาต่อเพื่อพัฒนาตนเองในด้านวิทยาศาสตร์การเกษตร ระดับปริญญาโทซึ่งตรงกับสายงานได้สำเร็จการศึกษาเมื่อ ปี พ.ศ. ๒๕๕๒ ข้าพเจ้าจึงใคร่ขอปรับระดับตำแหน่งจากระดับ ๓ เป็นระดับ ๔ ตามเกณฑ์ที่สมควรปรับโดยอ้างหนังสือที่ กค ๐๔๒๘/ว๒๒ ลงวันที่ ๒๕ มีนาคม ๒๕๕๔ ข้อ ๑.๑ กรณีการปรับชั้นงาน ฯ และหลักเกณฑ์คุณสมบัติเฉพาะตำแหน่งการปรับระดับขั้นหรือแต่งตั้งตำแหน่งฯของกรมบัญชีกลางกระทรวงการคลัง กลุ่มงานสนับสนุน รหัส ๒๕๐๕ พนักงานการเกษตร กลุ่มที่ ๒-๓ ระดับ ๓ ปรับเป็นระดับ ๔ (รายระเอียดปรากฏตามเอกสารดังที่แนบมา)

จึงเรียนมาเพื่อโปรดพิจารณา

(นายณัฐพงษ์ พรดอนก่อ)

พนักงานการเกษตร ๓

**การนำเสนอผลงานเพื่อพิจารณาปรับระดับตำแหน่งใหม่**

**นายณัฐพงษ์ พรดอนก่อ**

**พนักงานการเกษตร ๓**

**คณะเทคโนโลยีการเกษตรและอาหาร**

**มหาวิทยาลัยราชภัฏพิบูลสงคราม**